wickkiey/tamil-wikipedia-chunked huggingface dataset:
# நசிருதீன் சா

**நசிருதீன் சா** (*Naseeruddin Shah*) (பிறப்பு: சூலை 20,1950) ஒரு இந்திய நடிகர் ஆவார். இவர் இந்தியாவில் இணைத் திரைப்படம் என்ற வகைமையில் குறிப்பிடத்தக்கவராக இருந்தார். இவர் பல்வேறு பன்னாட்டுத் தயாரிப்புகளில் நடித்துள்ளார். மூன்று தேசிய திரைப்பட விருதுகள், மூன்று பிலிம்பேர் விருதுகள் மற்றும் வெனிஸ் திரைப்பட விழாவில் சிறந்த நடிகருக்கான வோல்பி கோப்பை உட்பட பல விருதுகளை வென்றுள்ளார். இந்திய சினிமாவுக்கு இவர் செய்த பங்களிப்புகளுக்காக இந்திய அரசு அவருக்கு பத்மசிறீ மற்றும் பத்ம பூசண் விருதுகளை வழங்கி கௌரவித்தது.  
1982 ஆம் ஆண்டில், இவர் நடிகை இரத்னா பதக் என்பவரின் மகளான நடிகை தினா பதக் என்பவரை இரண்டாவது மனைவியாக திருமணம் செய்து கொண்டார். இத்தம்பதியினருக்கு இரண்டு மகன்கள் உள்ளனர். இவரது மைத்துனர் நடிகை சுப்ரியா பதக் ஆவார், அவர் நடிகர் பங்கஜ் கபூரை மணந்தார்.
# நசிருதீன் சா

## தொடக்க கால வாழ்க்கை

நசீருதீன் சா 1950 சூலை 20 அன்று உத்தரப்பிரதேசத்தின் பாராபங்கி நகரில் ஒரு நவாப் குடும்பத்தில் பிறந்தார். இவரது கொள்ளுத் தாத்தா ஆப்கானிய போர்வீரர் ஜான்-ஃபிசான் கான் ஆவார், இவர் பின்னர் சர்தனாவின் நவாப் ஆனார். இக்பால் அலி ஷா, அமினா ஷா, உமர் அலி-ஷா, இத்ரிஸ் ஷா ஆகியோர் இவரது உறவினர்களில் அடங்குவர்.  
சா செயின்ட் அன்செல்ம் அஜ்மீர் பள்ளியில் பள்ளிக் கல்வியை முடித்த இவர் நைனிடாலில் உள்ள புனித் சோசப் கல்லூரியில் பயின்றார். 1971 ஆம் ஆண்டில் அலிகர் முஸ்லீம் பல்கலைக்கழகத்தில் கலைகளில் பட்டம் பெற்ற இவர், தில்லியில் உள்ள தேசிய நாடகப் பள்ளியில் பயின்றார். <sup>&#x5B;*<span title="This claim needs references to reliable sources. (January 2022)">citation needed</span>*&#x5D;</sup>  
இவரது அண்ணன் லெப்டினன்ட் ஜெனரல் ஜமீருதீன் ஷா இந்திய இராணுவத்தின் இராணுவப் பணியாளர்களின் துணைத் தலைவராகப் பணியாற்றியுள்ளார், பின்னர் ஆயுதப்படை தீர்ப்பாயத்தின் உறுப்பினராகவும், அலிகார் முஸ்லீம் பல்கலைக்கழகத்தின் துணைவேந்தராகவும் நியமிக்கப்பட்டார்.
# நசிருதீன் சா

## தொழில் வாழ்க்கை

### இயக்குநராக

சா தனது நாடகக் குழுவுடன் புது தில்லி, மும்பை, பெங்களூரு மற்றும் லாகூர் போன்ற இடங்களில் நிகழ்ச்சிகளை நிகழ்த்தியுள்ளார்.  
திரைப்படங்களில் இவர் இயக்குநராக அறிமுகமான *யுன் ஹோதா தோ க்யா ஹோதா* 2006 ஆம் ஆண்டில் வெளியிடப்பட்டது. இதில் கொங்கனா சென் சர்மா, பரேஷ் ராவல், இர்ஃபான் கான், அப்போதைய புதுமுகம் ஆயிஷா தாக்கியா, இவரது மகன் இமாத் ஷா மற்றும் இவரது பழைய நண்பர் ரவி பாஸ்வானி போன்ற பல பிரபல நடிகர்கள் நடித்துள்ளனர்.
# நசிருதீன் சா

## தனிப்பட்ட வாழ்க்கை

சா மனாரா சிக்ரியை மணந்தார், இத்தம்பதியினருக்கு ஹீபா ஷா என்ற மகள் இருந்தார். 1970களில், சா நன்கு மதிக்கப்படும் குணச்சித்திர நடிகையான தினா பதக் மகள் ரத்னா பதக் சந்தித்து காதலித்தார். 70 மற்றும் 80 களில் அவர்கள் *மிர்ச் மசாலா* மற்றும் *தி பெர்பெக்ட் மர்டர்* உள்ளிட்ட பல படங்களில் இணைந்து நடித்தனர். இவர்கள் பல ஆண்டுகளாக லிவ்-இன் உறவில் இருந்தனர், அதே நேரத்தில் மனாராவை விவாகரத்து செய்ய ஷா தேவையான மெஹ்ரை ஒன்றாக இணைத்தார். ஷா மற்றும் பதக் இறுதியாக 1982 இல் திருமணம் செய்து கொண்டனர். அவரது இரண்டாவது திருமணத்தின் மூலம், ஷாவுக்கு இமாத் மற்றும் விவான் என்ற இரண்டு மகன்கள் உள்ளனர், இவர்கள் இருவரும் நடிகர்கள். இந்த இணையர் மும்பை ஹீபா, இமாத் மற்றும் விவானுடன் வசித்து வருகின்றனர்.
# சாம் பிட்ரோடா

**சத்யநாராயண் கங்காராம் பிட்ரோடா** (*Satyanarayan Gangaram Pitroda*) (பிறப்பு; நவம்பர் 16,1942) சாம் பிட்ரோடா என்றும் அழைக்கப்படும் இவர் ஒரு இந்திய தொலைத்தொடர்பு பொறியாளரும் மற்றும் தொழில்முனைவோரும் ஆவார். இவர் இந்திய தேசிய காங்கிரசின் வெளிநாட்டுப் பிரிவின் தலைவராகவும் இருந்தார். இவர் கிழக்கிந்திய மாநிலமான ஒடிசாவில் உள்ள தித்லாகரில் ஒரு குஜராத்தி குடும்பத்தில் பிறந்தார். அப்போதைய இந்தியப் பிரதமர் மன்மோகன் சிங்கின் ஆலோசகராகவும் ஐக்கிய நாடுகள் அவையின் ஆலோசகராகவும் இருந்தார். இந்தியாவின் பொதுத் தகவல் அடிப்படைக் கட்டமைப்புகள் மற்றும் புதிய கண்டுபிடிப்புகள் என்னும் துறையில் பிரதம மந்திரிக்கு ஆலோசகராக இருந்த சாம் பிட்ரோடா இந்தியாவின் தொலைத் தொடர்புப் புரட்சிக்குப் பொறுப்பானவராகவும் கருதப்படுகிறார்.
# சாம் பிட்ரோடா

## ஆரம்பகால வாழ்க்கை மற்றும் தொழில்

பிட்ரோடா இந்தியாவின் ஒடிசாவிலுள்ள தித்லாகரில் ஒரு குஜராத்தி பெற்றோருக்கு பிறந்தார்.  
1966 ஆம் ஆண்டில் இவர் சிகாகோவிலுள்ள ஜி. டி. இ. தொலை தொடர்பு நிறுவனத்தில் சேர்ந்தார். 1975 ஆம் ஆண்டு மின்னணு நாட்குறிப்பேட்டை இவர் கண்டு பிடித்தார். இதன் காரணமாக, கையால் இயக்கப்படும் கணினிக் கணக்கிடல் தொழில் நுட்பத்தின் ஆரம்ப கால முன்னோடிகளில் ஒருவராக இவர் கருதப்படுகிறார்..
# சாம் பிட்ரோடா

## இந்தியாவுக்குத் திரும்புதல் மற்றும் பிற்கால தொழில் வாழ்க்கை

1981 ஆம் ஆண்டில் இந்தியாவுக்கு திரும்பி, இந்தியாவின் தொலைத்தொடர்பு முறையை நவீனமயமாக்க உதவ முடிவு செய்தார். 1984 ஆம் ஆண்டில், இந்தியப் பிரதமர் இந்திரா காந்தியின் அழைப்பின் பேரில் இந்தியா திரும்பிய பிட்ராடோ, தகவல் தொலைத்தொடர்பு மேம்பாட்டிற்கான மையமான சி-டாட் என்ற மையத்தைத் தொடங்கினார். அமெரிக்க குடிமகனாக இருந்த இவர் இந்திய அரசாங்கத்தில் பணியாற்ற மீண்டும் இந்திய குடியுரிமையைப் பெற தனது அமெரிக்க குடியுரிமையை கைவிட்டார்.  
1990களில் பிட்ரோடா தனது வணிக நலன்களை மீண்டும் தொடங்க சிகாகோ திரும்பினார். மே 1995 இல், சர்வதேச தொலைத்தொடர்பு ஒன்றியத்தின் *வேர்ல்ட் டெல்* முன்முயற்சியின் முதல் தலைவராக ஆனார்.  
1993 ஆம் ஆண்டில், பிட்ரோடா (தர்ஷன் சங்கருடன் இணைந்து ) உள்ளூர் சுகாதார பாரம்பரியத்தின் புத்துயிர் அறக்கட்டளை மற்றும் இந்தியாவின் பெங்களூருக்கு அருகே உள்ள இடைநிலை சுகாதார அறிவியல் மற்றும் தொழில்நுட்ப பல்கலைக்கழகம் ஆகியவற்றை நிறுவ உதவினார். இந்த அறக்கட்டளை இந்தியாவின் பாரம்பரிய மருத்துவ அறிவான ஆயுர்வேதத்தை ஊக்குவிக்கிறது.  
அக்டோபர் 2009 இல், பிட்ரோடா இந்தியப் பிரதமர் மன்மோகன் சிங்கின் பொது தகவல் உள்கட்டமைப்பு மற்றும் கண்டுபிடிப்புகள் குறித்த ஆலோசகராக நியமிக்கப்பட்டார்.
பிட்ரோடா 2010 இல் தேசிய கண்டுபிடிப்பு மன்றத்தை நிறுவினார். ஆகஸ்ட் 2010 இல், அதன் தலைவராக நியமிக்கப்பட்டார்.
1992 ஆம் ஆண்டில், இவரது சுயசரிதை வெளியிடப்பட்டது.
# சாம் பிட்ரோடா

## சர்ச்சைகள்

2024 இந்தியப் பொதுத் தேர்தலின் போது,பரம்பரை வரி குறித்து பிட்ரோடா கருத்து தெரிவித்தார். அதில் அமெரிக்காவின் சொத்து செல்வ மறுவிநியோகக் கொள்கையைக் கூறி இந்தியாவிலும் அதைப் பின்பற்றவேன்டியதன் அவசியத்தை வலியுறுத்தியதாகக் கூறப்படுகிறது. .  
2019 இந்தியப் பொதுத் தேர்தலின் போது 1984 ஆம் ஆண்டு சீக்கியர்களுக்கு எதிராக நடந்த கலவரங்கள் மற்றும் 2019 புல்வாமா தாக்குதல் குறித்து பிட்ரோடா கூறிய கருத்துக்கள் சர்ச்சையை ஏற்படுத்தியுள்ளன. சர்ச்சைக் கருத்துக்களை வெளியிட்ட உடனேயே, காங்கிரசின் ஜெய்ராம் ரமேஷ் இந்திய வெளிநாட்டு காங்கிரசின் தலைவர் பதவியை ராஜினாமா செய்ததாக அறிவித்தார்.
# தமிழ்நாட்டில் அருந்ததிய சங்க அமைப்புகளின் பட்டியல்

**அருந்ததிய சங்க அமைப்புகள்**
- அருந்ததி மக்கள் கட்சி
- அருந்ததியர் சங்கம்
- அருந்ததியர் மகஜனசபை
- தமிழ்நாடு அருந்ததியர் ஊழியர் சங்கம்
- சமத்துவ சமாஜம்
- டாக்டர் அம்பேத்கர் அருந்ததியர் சங்கம்
- தமிழ்நாடு அனைத்து அருந்ததியர் சங்கக் கூட்டமைப்பு
- மும்பை அருந்ததியர் சங்கம்
- அருந்ததியர் கலைஇலக்கிய கழகம்
- அருந்தமிழர் விடுதலை இயக்கம்
# சி. கே. என். பட்டேல்

**சி. குமார் என். பட்டேல்** (பி. 2 சூலை, 1938) 1963- ஆம் ஆண்டு **கார்பன் டையாக்சைடு லேசரை** வடிவமைத்தார். இந்த லேசர் வெட்டலுக்கும் பற்றவைத்தலுக்கும் பெருமளவில் பயன்படுத்தப்படுகிறது. C O <sub>2</sub> லேசர் மட்டுமல்லாது அகச்சிவப்பு இராமன் லேசரையும் பட்டேல் தயாரித்துள்ளார்.  
சி. கே. என். பட்டேல் மகாராட்டிர மாநிலம் பூனா மாவட்டத்திலுள்ள பராமத்தி என்னும் ஊரில் பிறந்தவர்; பூனா பல்கலைக்கழக பொறியியல் கல்லூரியில் பொறியியல் பட்டப்படிப்பை முடித்து விட்டு ஸ்டான்போர்டு பல்கலைக்கழகத்தில் மேற்படிப்பைத் தொடர்ந்தார். 1961- ஆம் ஆண்டு **பெல் ஆய்வத்தில்** சேர்ந்த பட்டேல் அங்கிருந்தவாறே கார்பன் டையாக்சைடு லேசரைத் தயாரித்தார்.
# இலங்கை நாடாளுமன்றத் தேர்தல், 2010

**2010 இலங்கை நாடாளுமன்றத் தேர்தல்** இலங்கையின் 14வது நாடாளுமன்றத்திற்கு 225 உறுப்பினர்களைத் தெரிவு செய்வதற்காக 2010, ஏப்ரல் 8 இல் இடம்பெற்றது. 2010 பெப்ரவரி 10ம் நாள் அரசுத்தலைவர் மகிந்த ராஜபக்ச 13வது நாடாளுமன்றத்தைக் கலைத்தார். வேட்பு மனுக்கள் பெப்ரவரி 19 இலிருந்து பெப்ரவரி 26 வரை ஏற்றுக்கொள்ளப்பட்டன.  
1948 ஆம் ஆண்டில் இலங்கை விடுதலை பெற்ற பின்னர் நடந்த தேதல்களில் இம்முறையே மிகக்குறைந்தளவு பேர் பாவ்வளித்துள்ளார்கள்.  
கும்புறுப்பிட்டி, மற்றும் நாவலப்பிட்டி தேர்தல் தொகுதிகளில் இடம்பெற்ற தேர்தல் வன்முறைகளை அடுத்து அத்தொகுதிகளில் ஏப்ரல் 20 இல் மீள் வாக்கெடுப்பு இடம்பெற்று இறுதி முடிவுகள் ஏப்ரல் 21 இலேயே அதிகாரபூர்வமாக வெளியிடப்பட்டன.
# இலங்கை நாடாளுமன்றத் தேர்தல், 2010

## பின்னணி

கடைசியாக இலங்கை நாடாளுமன்றத்துக்காக 2004 ஏப்ரல் 2 இடம்பெற்றது. மொத்தம் 225 தொகுதிகளில் புதிதாக உருவாக்கப்பட்ட ஐக்கிய மக்கள் சுதந்திரக் கூட்டணி (UPFA) 105 இடங்களைக் கைப்பற்றி அதிக இடங்களைக் கைப்பற்றிய கட்சியானது. ஆட்சியமைப்பதற்குப் பெரும்பான்மையில்லாத நிலையில் ஈழ மக்கள் ஜனநாயகக் கட்சியின் ஒரேயொரு உறுப்பினருடன் இணைந்து சிறுபான்மை அரசை நிறுவியது. 2004, ஏப்ரல் 6 ஆம் நாள் அரசுத் தலைவர் சந்திரிக்கா குமாரதுங்க ஐக்கிய மக்கள் சுதந்திரக் கூட்டணியின் தலைவர் மகிந்த ராஜபக்சவை நாட்டின் பிரதமராக அறிவித்தார். அமைச்சரவையின் ஏனைய உறுப்பினர்கள் ஏப்ரல் 10 இல் சத்தியப்பிரமாணம் செய்து கொண்டனர். 2004 ஏப்ரல் 22 இல் புதிய நாடாளுமன்றம் கூடியது.  
அன்றிலிருந்து எதிரணியில் இருந்து கட்சி தாவி ஆளும் கூட்டணியில் இணைந்து கொண்டோருடன் சேர்த்து ஆளும் கூட்டணியின் பலம் 129 இற்கு அதிகரித்தது. இவர்களில் பலருக்கு அமைச்சரவையில் இடம் கொடுக்கப்பட்டது:.  
- 9 ஆகஸ்ட் 2004: இலங்கை முஸ்லிம் காங்கிரஸ் உறுப்பினர்கள் மூவர் இணைந்தனர்.
- 3 செப்டம்பர் 2004: இலங்கை தொழிலாளர் காங்கிரஸ் கட்சி எட்டு உறுப்பினர்களுடன் ஆளும் கூட்டணியில் இணைய, அரசாங்கத்துக்கு பெரும்பான்மை கிடைத்தது.
- 16 ஜூன் 2005: ஜனதா விமுக்தி பெரமுன (ஜேவிபி) தனது 39 உறுப்பினர்களுடன் அரசில் இருந்து விலகியது.
- 25 சனவரி 2006: ஐக்கிய தேசியக் கட்சியின் நான்கு உறுப்பினர்கள் அரசுடன் இணைந்தனர்.
- 28 சனவரி 2007: ஐதேகவின் 18 உறுப்பினர்களும், முஸ்லிம் காங்கிரசின் 6 பேரும் அரசுடன் இணைந்தனர்..
- 12 டிசம்பர் 2007: முஸ்லிம் காங்கிரசின் நான்கு உறுப்பினர்கள் அரசில் இருந்து விலகினர்.
- 28 டிசம்பர் 2008: மே 2008 இல் ஜேவிபியில் இருந்து விலகி தேசிய விடுதலை முன்னணி என்ற கட்சியை அமைத்த 12 உறுப்பினர்கள் அரசுடன் இணைந்தனர்.
# இலங்கை நாடாளுமன்றத் தேர்தல், 2010

## போட்டியாளர்கள்

14வது நாடாளுமன்றத்திற்கான வேட்பு மனுக்கள் 2010 பெப்ரவரி 19 முதல் 26 ஆம் நாள் வரை ஏற்றுக்கொள்ளப்பட்டன. வாக்கெடுப்பின் மூலம் 196 உறுப்பினர்களைத் தெரிவு செய்வதற்காக 7,625 வேட்பாளர்கள் போட்டியிடுகின்றனர்.  
இருபத்து நான்கு அரசியல் கட்சிகளிலும் 312 சுயேச்சைக் குழுக்களிலும் இவர்கள் போட்டியிடுகின்றனர். 22 தேர்தல் மாவட்டங்களுக்கும் அரசியல் கட்சிகளினூடாக 3,859 வேட்பாளர்களும் சுயேச்சைக் குழுக்களில் 3,691 வேட்பாளர்களும் போட்டியிடுகின்றனர்.  
முறையாகப் பூர்த்திசெய்யப்படாததால், கட்சிகள் தாக்கல் செய்த 46 வேட்பு மனுக்களும் 35 சுயேச்சைக் குழுக்களின் வேட்புமனுக்களும் நிராகரிக்கப்பட்டன.  
பொதுத் தேர்தலொன்றில் கூடுதலான வேட்பாளர்கள் களமிறங்குவது இதுவே முதற் தடவையாகும். இதில் கொழும்பு மாவட்டத்திலேயே அரசியல் கட்சிகள் மூலம் கூடுதலான வேட்பாளர்கள் போட்டியிடுகின்றனர். 19 உறுப்பினர்கள் தெரிவாகவுள்ள இந்த மாவட்டத்தில் 22 அரசியல் கட்சிகளில் 484 பேரும் 16 சுயேச்சைக் குழுக்களில் 352 பேருமாக 836 வேட்பாளர்கள் போட்டியிடுகின்றனர்.  
அம்பாறை மாவட்டத்தில் கூடுதலான சுயேச்சைக் குழுக்கள் களமிறங்கியுள்ளன. 7 உறுப்பினர்களைத் தெரிவு செய்யவுள்ள இந்த மாவட்டத்தில் 49 சுயேச்சைக் குழுக்களில் 490 பேரும் 17 அரசியல் கட்சிகளில் 170 பேருமாக 660 வேட்பாளர்கள் போட்டியிடுகின்றனர்.  
அடுத்ததாக திருகோணமலை, மட்டக்களப்பு, மொனராகலை, அம்பாறை ஆகிய மாவட்டங்களில் கூடுதலான அரசியல் கட்சிகள் களமிறங்குகின்றன. இந்த மாவட்டங்களில் தலா 17 கட்சிகள் வேட்பு மனுக்களைத் தாக்கல் செய்து அனைத்தும் ஏற்றுக்கொள்ளப்பட்டுள்ளன.  
கண்டி மாவட்டத்தில் 12 பேரைத் தெரிவுசெய்வதற்காக 14 அரசியல் கட்சிகளில் 210 பேரும் 17 சுயேச்சைக் குழுக்களில் 225 பேருமாக 435 வேட்பாளர்கள் போட்டியிடுகின்றனர். 7 உறுப்பினர்கள் தெரிவு செய்யப்படவுள்ள நுவரெலியா மாவட்டத்தில் 14 அரசியல் கட்சிகளில் 140 பேரும் 16 சுயேச்சைக் குழுக்களில் 160 பேருமாக 300 வேட்பாளர்கள் போட்டியிடுகின்றனர். 9 பேர் தெரிவு செய்யப்படவுள்ள யாழ்ப்பாண மாவட்டத்தில் 14 அரசியல் கட்சிகளில் 168 பேரும் 8 சுயேச்சைக் குழுக்களில் 96 பேருமாக 264 வேட்பாளர்கள் களமிறங்கியுள்ளனர்.
# பால வயிரவநாதன்

**பருத்தியூர் பால வயிரவநாதன்** ஈழத்து சமூக, உளவியல் எழுத்தாளர். நாற்பது ஆண்டுகளுக்கும் மேற்பட்ட பத்திரிகை எழுத்துத்துறை அனுபவம் மிக்க இவர் கவிதை, சிறுகதை, ஓவியம், இலக்கியக் கட்டுரைகள், விமர்சனக் கட்டுரைகள் எனப் பல்துறைகளிலும் எழுதியிருக்கிறார். இலங்கை அரசின் உயர் விருதான ‘கலாபூஷணம்’ விருது பெற்றவர்.
# பால வயிரவநாதன்

## வாழ்க்கைக் குறிப்பு

பால வயிரவநாதன் யாழ்ப்பாணம், பருத்தித்துறை, புலோலி கிழக்கைப் பிறப்பிடமாகக் கொண்டவர். மாணவராக இருக்கும் போதே கவிதை, கட்டுரைகளை எழுதத் தொடங்கி, ‘சங்கொலி’, ‘விஞ்ஞானி’ ஆகிய கையெழுத்துப் பிரதிகளை வெளியிட்டார். ஆரம்பக் கல்வியை முடித்த பின்னர், அரச எழுதுவினைஞர் சேவையில் இணைந்து, பல்வேறு அரச நிறுவனங்களிலும் பணியாற்றி, பின்னர் கொழும்பு இந்துசமய, கலாசார அலுவல்கள் திணைக்களத்தில் நிர்வாக அலுவலராக ஓய்வு பெற்றார். கலாசார அமைச்சின் கீழ் இயங்கும் தமிழ் சாகித்தியக் குழுவின் செயலாளராகவும் சில காலம் செயலாற்றினார்.
# பால வயிரவநாதன்

## பத்திரிகைத் துறையில்

வயிரவநாதன் தனது 20ஆவது வயதில் ஏரிக்கரைப் பத்திரிகைகளுக்குக் கூட்டு நிருபராகவும், டைம்சு நிறுவனத்தின் ஈழமணி, மற்றும் யாழ்ப்பாணம் ஈழநாடு ஆகிய பத்திரிகைகளில் செய்திகள், கட்டுரைகளை எழுதினார்.
# பால வயிரவநாதன்

## எழுத்துத் துறையில்

‘வாழ்வியற் சிந்தனைகள்’ என்ற தலைப்பில் ஆயிரத்திற்கும் மேற்பட்ட கட்டுரைகளை எழுதியிருக்கிறார். இவரது கட்டுரைகள் ‘வாழ்வியல் வசந்தங்கள்’ என்ற தலைப்பில் பல பாககங்களாக வெளிவந்தன. இதன் முதற் தொகுதிக்கு இலங்கை இலக்கியப் பேரவையின் பரிசு கிடைத்தது. வயிரவநாதன் பத்திரிகைச் சிறுகதைகளுக்கும், நூல்களின் அட்டைப் படங்களுக்கும் படங்களை வரைந்து உதவியுள்ளார். இவரது கவிதைகள் இலங்கையின் தேசிய வார இதழ்களில் வெளிவந்துள்ளன.
# பால வயிரவநாதன்

## விருதுகள்

- கலாசார தேசிய மரபுரிமைகள் அமைச்சு ஆண்டுதோறும் அரச அலுவலர்களுக்கென நடத்தும் ஆக்க இலக்கியப் போட்டிகளில் இவர் பங்கு கொண்டு பரிசில்களைப் பெற்றுள்ளார். 2005, 2006 ஆம் ஆண்டுகளில் சிறுவர் இலக்கியத்துக்காக முதலாம் பரிசும், 2006ஆம் ஆண்டின் சிறுகதைக்காக கொழும்பு மாவட்டத்தில் முதலாம் பரிசும் அத்துடன் சிறப்புப் பரிசும் பெற்றார்.
- 2005 இல் இலண்டன் பூபாள இராகத்தின் சிறுகதைப் போட்டியில் சிறப்புப் பரிசும் பெற்றுள்ளார்.
# ஈழத்துப் பூராடனார்

**ஈழத்துப் பூராடனார்** என அழைக்கப்படும் **க. தா. செல்வராசகோபால்**, 13 டிசம்பர், 1928 - 21 டிசம்பர் 2010)) ஈழத்துப் பன்முகத் தமிழறிஞர். ஆசிரியர். இருநூற்று ஐம்பதுக்கும் மேற்பட்ட நூல்களை எழுதியும் பதிப்பித்தும் உள்ளார். புலம் பெயர்ந்து கனடாவில் வாழ்ந்தவர்.
# ஈழத்துப் பூராடனார்

## வாழ்க்கைக் குறிப்பு

இலங்கையின் கிழக்கு மாகாணத்தில் மட்டக்களப்பு மாவட்டத்தைச் சேர்ந்த செட்டிப்பாளையம் என்ற ஊரில் சாமுவேல் கதிர்காமத்தம்பிக்கும் வள்ளியம்மைக்கும் மகனாகப் பிறந்த ஈழத்துப் பூராடனாரின் இயற்பெயர் க. தா. செல்வராசகோபால். தமிழ், ஆங்கிலம், சிங்கள மொழிகளில் நல்ல புலமை பெற்றவர். இவரும் இவர் துணைவியார் வியற்றிசு பசுபதி அம்மாவும் ஆசிரியர்களாக இலங்கையில் பணிபுரிந்து ஓய்வுபெற்றவர்கள். இலங்கைக் கலவரத்திற்குப் பிறகு 1983 அளவில் இவர்கள் கனடாவில் குடியேறினர்.
# ஈழத்துப் பூராடனார்

## எழுதியுள்ள நூல்கள்

ஈழத்துப் பூராடனார் செய்யுள் நடையில் *நீரரர் நிகண்டு* என்ற நிகண்டு நூலை எழுதியிருக்கிறார். அவர் மனைவியார் விளக்கவுரை தந்துள்ளார். ஈழத்துப்பூராடனார் அவர்கள் 35 ஆண்டுகள் தேடித் திரட்டிய சொற்களை,
- உயர்திணைப் பெயர் மஞ்சரி (11 செய்யுள்)
- அஃறிணைப் பெயர் மஞ்சரி (12 செய்யுள்கள்)
- தொழிற்பெயர் மஞ்சரி (26 செய்யுள்கள்)
- இடப்பெயர் மஞ்சரி (9 செய்யுள்கள்)
- கலாசாரச் சொல் மஞ்சரி (23 செய்யுள்)  
என ஐந்து வகையாகப் பகுத்து இந்நூலை எழுதியிருக்கிறார். மட்டக்களப்பு மக்கள் நாளும் பயன்படுத்தும் சொற்கள் இந்த நூலில் உள்ளன. 1984 இல் முதல்பதிப்பும் (48 பக்கம்), இரண்டாம் பதிப்பு 1987 இலும் வெளிவந்தது.  
*மட்டக்களப்புச் சொல்வெட்டு* என்னும் நூலில் அறிஞர் ஈழத்துப்பூராடனார் மட்டக்களப்பில் வழங்கும் சொற்கள் சில சங்க நூல்களில் வழங்குவதைச் சிறப்பாக ஆய்ந்து வெளிப்படுத்தியுள்ளார்.  
*இலங்கை மட்டக்களப்புப் பிரதேச வழக்குச் சொற்கள்-சொற்றொடர்களின் அகராதி* என்னும் நூலில் மட்டக்களப்பு மக்களின் பேச்சு வழக்கில் இருந்த அரிய சொற்களைத் தொகுத்து வழங்கியுள்ளார். 1984 இல் 60 பக்க நூலாக இது வெளிவந்தது.  
இலங்கை மட்டக்களப்பு மக்களின் நாட்டுப்புறக் கலைகள்,பழக்க வழக்கம் பண்பாடு உணர்த்தும் வகையில் பல நூல்களை ஈழத்துப்பூராடனார் வழங்கியுள்ளார்.
- மட்டக்களப்பின் மகிழ்வுப்புதையல்கள்,
- கிழக்கிலங்கை மக்களின் எழுதா இலக்கியங்கள்,
- வயல் இலக்கியம்,
- ஊஞ்சல் இலக்கியம்,
- வசந்தன்கூத்து ஒரு நோக்கு,
- மட்டக்களப்பு மாநில உபகதைகள்
# ஈழத்துப் பூராடனார்

## எழுதியுள்ள நூல்கள்

### நாடக நூல்கள்

பல நாடக நூல்களை ஈழத்துப்பூராடனார் வழங்கியுள்ளார். அவற்றுள்,
- கூத்தர் வெண்பா,
- கூத்தர் விருத்தம்,
- கூத்தர் குறள்,
- கூத்தர் அகவல்,
- கிழக்கு ஈழமரபுவழி இருபாங்கு கூத்துக்கலை ஆய்வுக்கான தகவல் திரட்டு,
- கூத்துக்கலைத் திரவியம்,
- வடமோடி கூத்து இலக்கணமும் மணிமேகலைக் காவியக் கூத்து இலக்கியமும்,
- கனடாவில் கூத்துக்கலையை வளர்த்த கல்கிதாசன்,
- தென்மோடி இலக்கணமும் சிலப்பதிகாரம் கூத்திலக்கியமும்,
- கனடாவில் இருபாங்கு மரபுக் கூத்துக்கலை,
- இரு பாங்குக் கூத்துக்கலைஞன் எசு.ஈ.கணபதி பிள்ளை அவர்களின் கலையும் பணியும்,
- மூனாக்கானா வளப்படுத்திய இருபாங்குக் கூத்துக்கலை
# ஈழத்துப் பூராடனார்

## எழுதியுள்ள நூல்கள்

### மொழிபெயர்ப்பு நூல்கள்

கிரேக்கத்தின் ஆதி கவிஞரான ஓமரின் இலியட், ஒடிசி காப்பியங்களைத் தமிழில் பாட்டுவடிவில் மொழிபெயர்த்துள்ளார். மேலும் கிரேக்க நாடகங்கள் பலவற்றையும் தமிழில் மொழி பெயர்த்துள்ளார். 2089 (8355 பாடலடிகள்) செய்யுள் விருத்தங்களால் அமைந்தது ஈழத்துப்பூராடனாரின் ஒடிசி மொழிபயர்ப்பு நூலாகும்.  
ஈழத்துப் பூராடனார் இலியட் என்ற ஓமரின் காப்பியத்தை 1990 இல் தமிழாக்கம் செய்து வெளியிட்டுள்ளார். 11100 பாடல்வரிகளில் இந்த நூல் தமிழாக்கம் செய்யப்பட்டுளது.
# ஈழத்துப் பூராடனார்

## எழுதியுள்ள நூல்கள்

### ஆய்வு நூல்கள்

- ஐங்குறுநூற்று அரங்கம்,
- சூளாமணித் தெளிவு,
- கல்லாடம் கற்போம் சொல்லாடுவோம்,
- நைடதம் யாருக்கும் ஒரு ஔடதம் ஆய்வுக்கண்ணோட்டம்,
- சீவகசிந்தாமணி ஆய்வுச் சிந்தனைகள்,
- பெருங்கதை ஆய்வுநோக்கு,
- வல்வெட்டித்துறைக் கடலோடிகள்  
போன்ற ஆய்வு நூல்களையும் எழுதியுள்ளார்.  
*தமிழழகி காப்பியம்* என்னும் பெயரில் தமிழ்நூல்களின் வரலாற்றைப் பன்னிரண்டாயிரம் செய்யுள்களாக ஒன்பது காண்டங்களாக (2070 பக்கங்களில்) உருவாக்கியுள்ளார்.
# ஈழத்துப் பூராடனார்

## எழுதியுள்ள நூல்கள்

### வேறு நூல்கள்

இலங்கை வரலாறு கூறும் பல நூல்களும்,உலகளவில் தமிழ்ப்பணிகள் பற்றிய நூலும் வரைந்துள்ளார். தமிழ்த் திரைப்படக்களஞ்சியம் அறுபது தொகுதிகளாக உருவாக்கியுள்ளார்.  
ஈழத்துப் பூராடனார் கனடாவில் தாமே அச்சுக்கூடம் ஒன்று நிறுவி அதன் மூலம் பல நூல்களை எழுதி உடனுக்குடன் வெளியிட்டு வந்தார்.  
- பன்முகத் தமிழ் ஆய்வறிஞர் ஈழத்துப்பூராடனார் (13.12.1928), முனைவர் மு. இளங்கோவன்
- தமிழ்ப்பேரறிஞர் ஈழத்துப்பூராடனார் இயற்கை எய்தினார்!
# கிட்டிப் புள்ளு

**கிட்டிப் புள்ளு** என்பதுதமிழரின்பழமையானஒருவிளையாட்டுஆகும். பொதுவாகச் சிறுவர் மட்டுமே விளையாடும் விளையாட்டாகும். இது இந்தியாவின் பல்வேறு பகுதிகளில் பல்வேறு பெயர்களுடன் 1950-ஆம் ஆண்டு வரையில் நாட்டுப்புறங்களில் விளையாடப்பட்டுவந்தது.
# கிட்டிப் புள்ளு

## பெயர்கள்

:கரகொட்டி, குட்டி-கோல் – கேரளம்
:கிட்டிதக்கா – இந்தி மொழி
:கிட்டிப்புள் – திருச்சி மாவட்டம்
:கில்லி-தண்டா – மகாராட்டிரம்
:கில்லி-தண்டு – கோவை மாட்டம்
:குச்சிக்கம்பு, குச்சி-அடித்தல் – தமிழகப் பொதுவழக்கு
:குல்லி-தண்டா – வங்கம்
:சிலதா – நீலகிரித் தொதுவர்
:சில்லாங்குச்சி – நெல்லை மாவட்டம்
:திப்லி – ஆந்திர மாநிலக் கோண்டு மக்கள்
:புள்ளுக்கிட்டி, சிங்காம்புள் – குமரி மாவட்டம்
# கிட்டிப் புள்ளு

## விளையாடும் முறை

கிட்டிப் புள்ளு சிறுவர்கள் ஆடும் ஒரு விளையாட்டு.  
கிட்டிப்புள், கிட்டிக்கோல் ஆகியவை இந்த விளையாட்டுக்குப் பயன்படும் கருவிகள்.  
கிட்டிப்புள் சுமார் மூன்றுவிரல் பருமனில் 20 சென்டிமீட்டர் நீளம் கொண்டது. கீந்துகுழி ஆட்டத்துக்கு அதன் இரு முனைகளும் கூராக இருக்கும். அடிகோல் ஆட்டத்துக்கு முனைக்கூர் இருக்காது  
கிட்டிக்கோல் ஒருவிரல் அல்லது இருவிரல் பருமனும் சுமார் 50 செனடிமீட்டர் நீளமும் கொண்டது.
# கிட்டிப் புள்ளு

## விளையாடும் முறை

### ஆட்ட வகை

கிட்டிப்புள்ளு விளையாட்டில் இரண்டு முறைகள் தமிழத்தில் இருந்துவந்தன.
1. கீந்து-குழி ஆட்டம் (இந்தியாவிலும், இலங்கையிலும்)
1. அடிகோல் ஆட்டம்
;ஆடிவோர் வகை
:குழு ஆட்டம்
:அணி ஆட்டம்
குழு ஆட்டத்தில் ஒருவர் அடிக்க ஏனையோர் எதிராளி ஆவர்.  
அணி ஆட்டத்தில் ஆடும்-அணி, எதிர்-அணி என இரு குழுக்கள் அமையும்.
# கிட்டிப் புள்ளு

## விளையாடும் முறை

### ஆட்ட வகை

#### கீந்துகுழி ஆட்டம்

ஆட்ட அரங்காகக் குதிக்காலால் திருகிய குழி, அல்லது சுமார் ஒருமுழம் நீளத்தில் செய்யப்பட்ட குழி அமைக்கப்படும்.  
குழியில் ஒருமுனை இருக்கும்படி கிடைமட்டமாகக் கிட்டிப்புள் வைக்கப்படும்.  
இந்தப் புள்ளைக் கிட்டிக்கோலால் தட்டிவிடுவர். இதற்குத் தெண்டுதல் என்று பெயர்.  
புள் பறக்கும்போது கிட்டிக்கோலால் அடிப்பர். புள் தொலைதூரம் செல்லும். எதிரில் உள்ளவர், அல்லது எதிர்-அணியினர் பறந்துவரும் புள்ளைப் பிடிக்கவேண்டும். இவ்வாறு தடியால்(கிட்டிக்கோலால்) குழியிலிருந்து தெண்டி(கிளப்பி) விளையாடுவதே கிட்டிப்புள் விளையாட்டாகும்.  
புள் வீழ்ந்த இடத்திலிருந்து குழியை நோக்கிப் புள்ளு வீசப்படும்,  
அப்போது நிலத்தோடு கிட்டியை விசுக்கி புள்ளு குழிக்குள் வீழாமல் பார்க்க வேண்டும்.  
இந்த கிட்டிப் புள் தடியைத் தெண்டில், தாண்டில் என்றெல்லாம் சேலம் மாவட்டத்தில் குறிப்பிடுகின்றனர். இந்த ஆட்டம் வேறு வகையிலும் ஆடப்படும்.
:வேறு வகையான விளக்கம்
# கிட்டிப் புள்ளு

## விளையாடும் முறை

### ஆட்ட வகை

#### அடிகோல் ஆட்டம்

அடிகோல் ஆட்டத்தில் கீந்துகுழி இல்லை. கிட்டிப்புள்ளின் முனை கூராக இருக்காது. ஒவ்வொருவரும் 4 முறையில் விளையாடவேண்டும்.
;ஒன்றான் (வெற்றிப்புள்ளி 1)
:ஒருகையால் புள்ளைத் தூக்கிப் போட்டு, மற்றொரு கையிலுள்ள கோலால் அடித்தல்
;இரண்டான் (வெற்றிப்புள்ளி 2)
:ஒரு கையிலுள்ள கோலின்மீது புள்ளை வைத்துத் தூக்கிப்போட்டு அதே கையிலுள்ள கோலால் அடித்தல்
;மூன்றான் (வெற்றிப்புள்ளி 3)
:ஒரு கையின் ஆள்காட்டி-விரல், சுண்டு-விரல் ஆகியவற்றில் புள்ளை நிறுத்தித் தூக்கிப் போட்டு மறுகையில் உள்ள கோலால் அடித்தல்
;நாலான் (வெற்றிப்புள்ளி 4)
:ஒரு காலின் மேல்-பாத்ததில் புள்ளை நிறுத்தி அக்காலால் தூக்கிப்போட்டுக் கையிலுள்ள கோலால் அடித்தல்
##### ஆடும் முறை
ஒன்றான், இரண்டான், மூன்றான், நாலான் முறைமையை ஒவ்வொருவரும் வரிசையாகப் பின்பற்ற வேண்டும். ஆட்டம் தவறாமல் ஆடினால் ஒருவர் தொடர்ந்தாற்போல் 4 படிநிலைகளையும் முடித்து 10 வெற்றிப் புள்ளிகளையும் ஈட்டலாம். ஒன்றில் ஒருவர் தவறினால் ஆட்டம் அடுத்தவர் கைக்கு மாறும். எல்லாரும் அடித்து முடிந்தபின் மறுமுறை ஆட்டம் வரும்போது ஒவ்வொருவரும் தான் தவறிய படிநிலையில் ஆடவேண்டும். ஒரு படிநிலை முடிந்தால்தான் அடுத்த படிநிலை.
##### பந்தைப் பிடித்தல்
:ஒருவர் புள்ளை அடிக்கும்போது பிறர் பறந்துவரும் புள்ளைக் கையாலோ, துணியை விரித்தோ பிடிக்கலாம். புள் தரையில் விழாமல் பிடிக்கப்பட்டுவிட்டால் அடித்து-ஆடியவர் ஆட்டம் இழப்பார்.
##### விழுந்த புள்ளை எறிதல்
:பிடிபடாமல் புள் விழுந்துவிட்டால் அதனை எடுத்து அடித்த உத்திக் குழி அடையாளத்தை நோக்கி எறிவர். எறியும் பந்தை அடித்தவர் தடுத்து அடிக்கலாம். அடித்தாலும் அடிக்காவிட்டாலும் புள் விழுந்த இடத்திலிருந்து உத்திக் குழி வரையில் தான் அடித்த கோலால் அளந்து வரும் எண்ணிக்கையைத் தன் வெற்றிப்புள்ளி ஆக்கிக் கொள்ளலாம். புள் விழுந்த இடத்துக்கும், உத்திக்கும் இடையேயுள்ள இடைவெளி அவரது கோலின் அளவுக்குக் குறைந்தால், அடித்தவர் ஆட்டம் இழப்பர்.  
**ஆட்ட விதிகள்**  
ஆட்டக்காரர் புள்ளை அடிக்கும் போது எதிர் அணியினரால் புள் பிடிபட்டால் அடிப்பவர் ஆட்டம் இளப்பார்.அது போல் அடிப்பவர் கையில் இருக்கும் அடி கோலை தவற விட்டு விட்டால் எதிர் அணியினர் அடி கோலையோ அல்லது புள்ளையோ எடுத்து குழியில் வைக்க வேண்டும் அவ்வாறு வைத்தால் அடிப்பவர் ஆட்டம் இளப்பார்.அதற்கு முன்பு அடித்தவர் தவறவிட்ட அடி கோலை கையில் எடுத்து விட்டால் ஆட்டத்தை தொடரலாம்.  
**தண்டனை**  
:ஆட்டத்தின் முடிவில் குறைந்த புள்ளிகள் பெற்றவருக்குத் தண்டனை உண்டு.
:அதிக புள்ளி பெற்றவர் தன் விருப்பம்போல் புள்ளைப் பிடித்துத் தொலைவுக்கு அடிப்பர். அங்கிருந்து பிறர் ஒவ்வொருவராக அவரவர் அடிக்குப் புள் சென்ற தொலைவிலிருந்து மூச்சுவிடாமல் பாடிக்கொண்டே கிட்டி அடித்த உத்தி-இடத்தைத் தொடவேண்டும்.
# கிட்டிப் புள்ளு

## மேலும் காண்க்

- தமிழர் விளையாட்டுகள் (அண்மைய காலம்)
# கிட்டிப் புள்ளு

## வெளியிணைப்புகள்

- கிட்டிப் புள்ளு from unarvukal.com
# தமிழரசுக் கழகம்

**தமிழரசுக் கழகம்** (*Tamil Arasu Kazhagam*) ம. பொ. சிவஞானம் என்பவரால் 1946, நவம்பர் 21 அன்று சென்னையில் தமிழ்முரசு மாத இதழ் அலுவலகத்தில் 70 இளைஞர்களுடன் கூடி நிறுவிய அமைப்பாகும். 'தமிழ் வளர, தமிழர் வாழ, தமிழ்நாடு செழிக்க தமிழரசு வேண்டும். சுதந்திர அரசியலை நிர்ணயிக்கும் உரிமை தமிழருக்கு உண்டு' என்பது தமிழரசு கழகத்தின் முக்கியக் கொள்கையாக இருந்தது. இந்திய விடுதலைக்குப் பிறகு, தமிழகத்தின் எல்லைகளை வரையறுத்து அவற்றுக்காகப் போராடும் நோக்கோடு இந்த அமைப்பு செயல்பட்டது. ம.பொ.சி இதன் தலைவராகச் செயல்பட்டார். மொழிவாரி மாகாணப் பிரிவினைக் கிளர்ச்சியைத் தமிழகத்தில் தொடங்கினார். தமிழக வடக்கு - தெற்கு எல்லைக் கிளர்ச்சிகளை நடத்தி, வடக்கெல்லையில் ஒரு தாலுகாவும் (தணிகை), தெற்கு எல்லையில் ஐந்து தாலுகாக்களும் (குமரி மாவட்டம் மற்றும் நெல்லை மாவட்டத்தின் செங்கோட்டை வட்டம்) தமிழகத்துடன் இணையக் காரணமானார். சென்னை தமிழகத்திற்கு தலைநகராக ஆனதற்கு ம. பொ. சியின் தமிழரசுக் கழகமும் ஒரு காரணமாகும்.14 செப்டம்பர் 2022 அன்று இந்த கட்சியின் அங்கீகாரம் இந்திய தேர்தல் ஆணையத்தால் ரத்து செய்யப்பட்டது.
# ஒன்பதாவது தமிழ் இணைய மாநாடு

**ஒன்பதாவது தமிழ் இணைய மாநாடு** 2010, சூன் 23 ஆம் நாளிலிருந்து சூன் 27 வரை நடைபெற்றது. இதே காலப்பகுதியில் தமிழ்நாடு அரசின் சார்பில் கோயம்புத்தூரில் நடைபெற்ற உலகத் தமிழ்ச் செம்மொழி மாநாட்டுடன் இணைந்து உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு இவ்விணைய மாநாட்டை நடத்தியது.
# ஒன்பதாவது தமிழ் இணைய மாநாடு

## மாநாட்டுப் பொருள்

இம்மாநாடு கருத்தரங்கம், சமுதாய குழுமம், கண்காட்சி ஆகிய மூன்று சிறப்புக் கூறுகளைக் கொண்ட முழு அளவிலான தமிழ் இணைய மாநாடாக உத்தமம் 2010 இருக்கும். தமிழ் கணியம், பொதுவான தமிழ் இணையம் ஆகியவற்றின் அண்மைக்கால முன்னேற்றங்கள், சவால்கள் குறித்து முழுமையாக ஆராயும் தொழில்நுட்பக் குழுவாக மாநாட்டு அரங்குகள் இருக்கும். உலக அளவிலான தமிழ் இணையத் தொழில் நுட்ப வல்லுனர்களும், ஆய்வறிஞர்களும், கணினி மற்றும் இணையத் திறனுடையவர்களும் இம்மாநாட்டில் பங்கேற்றனர்.
# ஒன்பதாவது தமிழ் இணைய மாநாடு

## மாநாட்டுக் குழுக்கள்

தமிழ் இணைய மாநாட்டுக்குத் தமிழக அரசினால் உள்ளூர் ஏற்பாட்டுக் குழுவும், உலகத்தமிழ் தகவல் தொழில்நுட்ப மன்றம் (உத்தமம்) நிகழ்ச்சிக் குழு, பன்னாட்டுக் குழு என்கிற இரண்டு குழுக்களையும் அமைத்துள்ளன.
# ஒன்பதாவது தமிழ் இணைய மாநாடு

## மாநாட்டுக் குழுக்கள்

### உள்ளூர் ஏற்பாட்டுக் குழு

**தலைவர்**  
- பேராசிரியர் மு. ஆனந்தகிருஷ்ணன் (தலைவர், ஐ.ஐ.டி., கான்பூர்)  
**அமைப்பாளர்**  
- டாக்டர் பூங்கோதை ஆலடி அருணா (தகவல் தொழில்நுட்பத் துறை அமைச்சர், தமிழ்நாடு அரசு)  
**ஒருங்கிணைப்பாளர்**  
- டேவிதார், இஆப., (செயலர், தகவல் தொழில்நுட்பத் துறை, தமிழ்நாடு அரசு)  
**உறுப்பினர்கள்**  
- கவிஞர் கனிமொழி (மாநிலங்களவை உறுப்பினர், இந்திய அரசு)
- முனைவர் ப. அர. நக்கீரன் (இயக்குநர், தமிழ் இணையப் பல்கலைக் கழகம்)
- மோகன் (தேசிய தகவல் மையம், இந்திய அரசு)
- டி.என்.சி. வெங்கடரங்கன் (துணைத் தலைவர், உத்தமம்)
- ஆண்டோ பீட்டர் (கணித் தமிழ்ச் சங்கம்)
- ஸ்வரன் லதா (இயக்குநர்,இந்திய மொழிகளில் தொழில்நுட்ப மேம்பாடு, தொலைத் தொடர்பு மற்றும் தகவல் தொழில்நுட்ப அமைச்சகம், இந்திய அரசு)
- டாக்டர். சந்தோஷ் பாபு. இஆப.,(மேலாண்மை இயக்குநர், தமிழ்நாடு மின்னணு நிறுவனம், தமிழ்நாடு அரசு)
# ஒன்பதாவது தமிழ் இணைய மாநாடு

## மாநாட்டுக் குழுக்கள்

### நிகழ்ச்சிக் குழு

**தலைவர்**  
- முனைவர். வாசு அரங்கநாதன், பென்சில்வேனியா பல்கலைக்கழகம், அமெரிக்கா  
**உறுப்பினர்கள்**  
- எஸ் மணியம், சிங்கப்பூர்
- முனைவர். ரா சிவகுமாரன் , NIE, சிங்கப்பூர்
- முனைவர். ந. தெய்வசுந்தரம் சென்னைப் பல்கலைக்கழகம், இந்தியா.
- முனைவர். முத்துக்குமார் ஆறுமுகம், குமரகுரு கல்லூரி, கோயம்புத்தூர்,இந்தியா.
- முனைவர். மா. கணேசன் - அண்ணாமலைப் பல்கலைக்கழகம், இந்தியா.
- முனைவர். அப்பாசாமி முருகையன், Ecole Pratique des Hautes Etudes,பிரான்சு.
- தவரூபன், இலங்கை.
- முகுந்த்ராஜ், - ஆஸ்திரேலியா
- சுபாஷிணி கனகசுந்தரம் - ஜெர்மனி.
# ஒன்பதாவது தமிழ் இணைய மாநாடு

## மாநாட்டுக் குழுக்கள்

### பன்னாட்டுக் குழு

**தலைவர்**  
- வா.மு.சே. கவிஅரசன், ஒகயோ,அமெரிக்கா.  
**உறுப்பினர்கள்**  
- முனைவர் நாக. கணேசன், டெக்சாஸ், அமெரிக்கா.
- சிவா பிள்ளை, இலண்டன், இங்கிலாந்து.
- இளந்தமிழன், மலேசியா
- கலைமணி, சிங்கப்பூர்.
- முனைவர் மறைமலை, சென்னை.
- முனைவர் இராம்.கி, சென்னை.
- முனைவர் பத்ரி சேஷாத்திரி,சென்னை.
- இனிய நேரு, சென்னை.
- தில்லைக் குமரன், கலிஃபோர்னியா, அமெரிக்கா.
# ஒன்பதாவது தமிழ் இணைய மாநாடு

## நிகழ்ச்சி நிரல்

- நிகழ்ச்சி நிரல் அடங்கிய கோப்பு
# சிறீதர் பிச்சையப்பா

**சிறீதர் பிச்சையப்பா** (ஸ்ரீதர் பிச்சையப்பா, ஒக்டோபர் 20, 1962 - பெப்ரவரி 20, 2010) இலங்கையின் பிரபலமான நாடகக் கலைஞர். ஏராளமான வானொலி, மேடை நாடகங்களில் நகைச்சுவைப் பாத்திரங்களில் தோன்றி நடித்தவர். அத்துடன் பின்னணிப் பாடகர், பாடலாசிரியர், இயக்குநர், எழுத்தாளர், 'மிமிக்ரி', மற்றும் ஓவியம் எனப் பல கலைத்துறைகளில் ஈடுபட்டவர்.
# சிறீதர் பிச்சையப்பா

## வாழ்க்கைச் சுருக்கம்

நாடகக் கலைஞரான டி. வி. பிச்சையப்பாவின் மகனான சிறீதர் 1962ம் ஆண்டு கொழும்பு கொட்டாஞ்சேனை கதிரேசன் வீதி இல்லத்தில் பிறந்தார். கொழும்பு விவேகானந்தா கல்லூரியில் கல்வி கற்றவர். தமது சிறுவயதில் இலங்கை வானொலியில் "சிறுவர் மலர்" நிகழ்ச்சி மூலம் சிறுவர் நாடகங்களில் பிரபலமாகிப் பின்னர் பாடகராக கலையுலகிற்கு பிரவேசித்தார். அப்சராஸ், ரங்கீலாஸ் போன்ற இலங்கையின் பிரபல இன்னிசைக்குழுக்களின் பிரதானமான பாடகராகவும் ஒரு மேடை அறிவிப்பாளராகவும் திகழ்ந்திருக்கின்றார்.  
நவீன ஒவியத்தை வரைவதில் கொழும்பு மாவட்டத்தில் அவர் முன்னோடியாகவும் திகழ்ந்துள்ளார். அத்துடன் கவிதை எழுதுவதிலும் திறமை படைத்தவர். வானொலி நாடகங்கள், தொலைக்காட்சி நாடகங்கள் என்று தனது நடிப்புத்திறனை பல வழிகளில் இவர் பல்லூடகங்களூடாக வெளிப்படுத்தினார். சிங்கள தொலைக்காட்சி நாடகங்களைத் தமிழில் மொழிபெயர்த்து வழங்கினார். இலங்கையின் ஈழத்தவர் கலையம்சத்தை தென்னிந்திய கலைத்துறையுடன் ஒப்பிட்டுக் கூறும் அளவுக்கு தொண்ணூறுகளில் தென்னிந்திய திரையுலகின் பின்னணியில் ஈழத்துப் பாடல்கள் பலவற்றைப் பாடியுள்ளார்.  
பல்கலைத் தென்றல் என அழைக்கப்பட்ட சிறீதர் கிழக்கு மாகாணக் கலைநிகழ்ச்சி ஒன்றில் கலந்து கொண்டிருந்த போது குண்டு வெடிப்பில் சிக்கி ஒரு கண்ணை இழந்தார்.
# மணிமேகலை

**மணிமேகலை** என்ற தலைப்பில் உள்ள கட்டுரைகள்:  
- மணிமேகலை (காப்பியம்)
- மணிமேகலை (1940 திரைப்படம்)
- மணிமேகலை (1959 திரைப்படம்)
- மணிமேகலை, ஈழத்துக் கலைஞர்
- லீனா மணிமேகலை, எழுத்தாளர்
- மணிமேகலை (கதைமாந்தர்), பொன்னியின் செல்வன் புதினத்தின் கதைமாந்தர்
---
# தமிழ்நாட்டிலுள்ள அரசினர் தொழிற்பயிற்சி நிலையங்கள்

தமிழ்நாட்டில் இளைஞர்களுக்கும், மகளிர்களுக்கும் தொழிற்பயிற்சி அளித்து வேலைவாய்ப்பினை பெருக்கிட தமிழ்நாடு அரசால் அரசினர் தொழிற்பயிற்சி நிலையங்கள் அமைக்கப்பட்டுள்ளன.
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## அரசினர் தொழிற்பயிற்சி நிலையம் உள்ள ஊர்கள்

தமிழ்நாட்டில் அரசினர் தொழிற்பயிற்சி நிலையங்கள் கீழ்கண்ட ஊர்களில் அமைக்கப்பட்டிருக்கிறது.  
1. அம்பாசமுத்திரம்
1. நாகர்கோயில்
1. தென்காசி
1. திருநெல்வேலி (பேட்டை)
1. திருச்செந்தூர்
1. தூத்துக்குடி
1. வீரகேரளம்புதூர்
1. விருதுநகர்
1. செக்காணூரணி
1. திண்டுக்கல்
1. காரைக்குடி
1. மதுரை
1. திருச்சி
1. உளுந்தூர்பேட்டை
1. அம்பத்தூர்
1. இராணிப்பேட்டை
1. அரக்கோணம்
1. செங்கல்பட்டு
1. கிண்டி, சென்னை
1. வடசென்னை
1. திருவான்மியூர்
1. திருவண்ணாமலை
1. முதுகுளத்தூர்
1. பரமக்குடி
1. புதுக்கோட்டை
1. இராமநாதபுரம்
1. தேனி
1. அரியலூர்
1. சிதம்பரம்
1. கடலூர்
1. நாகப்பட்டினம்
1. நீடாமங்கலம்
1. திருக்குவளை
1. சங்கராபுரம்
1. தஞ்சாவூர்
1. வேலூர்
1. கோயம்புத்தூர்
1. குன்னூர்
1. தாராபுரம்
1. தர்மபுரி
1. ஈரோடு
1. ஓசூர்
1. மேட்டூர் அணை
1. சேலம்
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## மகளிருக்கான அரசினர் தொழிற்பயிற்சி நிலையங்கள்

தமிழ்நாட்டில் மகளிருக்கான அரசினர் தொழிற்பயிற்சி நிலையங்கள் கீழ்கண்ட ஊர்களில் அமைக்கப்பட்டிருக்கிறது.  
1. புள்ளம்பாடி
1. திருப்பூர்
1. நாகர்கோயில்
1. திண்டுக்கல்
1. அம்பத்தூர்
1. கிண்டி
1. மதுரை
1. கடலூர்
1. கோயம்புத்தூர்
1. சேலம்
1. ஆண்டிபட்டி
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## பயிற்றுவிக்கப்படும் தொழிற்பிரிவுகள்

அரசினர் தொழிற்பிரிவுகளில் கீழ்காணும் இரண்டு தொழிற்பிரிவுகளின் கீழ் பல தொழிற்பயிற்சிகள் அளிக்கப்படுகின்றன  
1. பொறியியல் தொழிற்பிரிவுகள்
1. பொறியியல் அல்லாத தொழிற்பிரிவுகள்
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## பொறியியல் அல்லாத தொழிற்பிரிவுகள்

பொறியியல் அல்லாத தொழிற்பிரிவுகளில் பயிற்சிகளும் அதற்கான கல்வித் தகுதிகளும் குறித்த அட்டவணை  
| 035 | கம்ப்யூட்டர் ஆபரேட்டர் மற்றும் புரோகிராமிங் உதவியாளர் | 1 ஆண்டு | 10+2 ஆம் வகுப்பு தேர்ச்சி அல்லது பாலிடெக்னிக்கில் 3 வருட பட்டயப்படிப்பு |  |
| --- | --- | --- | --- | --- |
| - | 041 | நிறம் அகற்றல் மற்றும் சாயம் தோய்த்தல் மற்றும் காலிக்கோவில் அச்சிடுதல் | 1 ஆண்டு | 10 + 2 முறையில் கணிதம் மற்றும் அறிவியல் பாடமாகக் கொண்டு 10 ஆம் வகுப்பு தேர்ச்சி |
| 042 | புத்தகம் கட்டுபவர் (மாநில அரசு முறை) | 1 ஆண்டு | 8 ஆம் வகுப்பு தேர்ச்சி |  |
| 043 | துணி வெட்டுதல் மற்றும் தையல் வேலை | 1 ஆண்டு | 8 ஆம் வகுப்பு தேர்ச்சி |  |
| 044 | ஆடை தயாரித்தல் | 1 ஆண்டு | 10+2 முறையில் 10 ஆம் வகுப்பு முறையாகப் பயின்று தேர்ச்சி |  |
| 045 | பூத்தையலும் மற்றும்வேலைப்பாடும் | 1 ஆண்டு | 8 ஆம் வகுப்பு தேர்ச்சி |  |
| 047 | நேர்த்தியாக வேலைப்பாடுகள் கொண்ட துணிகளின் கைநெசவு வேலை (மாநில அரசு முறை) | 1 ஆண்டு | 8 ஆம் வகுப்பு தேர்ச்சி |  |
| 048 | அச்சு இயந்திரம் இயக்குபவர் (மாநில அரசு முறை) | 1 ஆண்டு | 10+2 முறையில் 10 ஆம் வகுப்பு முறையாகப் பயின்று தேர்ச்சி |  |
| 049 | தோல்பொருள் உற்பத்தியாளர் (மாநில அரசு முறை) | 1 ஆண்டு | 8 ஆம் வகுப்பு தேர்ச்சி |  |
| 050 | காலணி உற்பத்தியாளர் (மாநில அரசு முறை) | 1 ஆண்டு | 8 ஆம் வகுப்பு தேர்ச்சி |  |
| 051 | நிழற்படக் கலைஞர் | 1 ஆண்டு | 10+2 முறையில் இயற்பியல் மற்றும் வேதியியல் முறையாகப் பயின்று 10 ஆம் வகுப்பு தேர்ச்சி |  |
| 052 | செயலகப் பயிற்சி | 1 ஆண்டு | 10+2 வகுப்பு தேர்ச்சி |  |
| 053 | சுருக்கெழுத்து தட்டச்சு (ஆங்கிலம்) | 1 ஆண்டு | 10+2 வகுப்பு தேர்ச்சி |  |
| 055 | டெஸ்க்டாப் பப்ளிசிங் ஆபரேட்டர் | 1 ஆண்டு | 10+2 வகுப்பு தேர்ச்சி. நிமிடத்திற்கு 30 வார்த்தைகள் ஆங்கிலத் தட்டச்சு,நிமிடத்திற்கு 30 வார்த்தைகள் தமிழ்த் தட்டச்சு செய்ய வேண்டும். |  |
| 056 | சுருக்கெழுத்து தட்டச்சு (தமிழ்) (மாநில அரசு முறை) | 1 ஆண்டு | 10+2 வகுப்பு தேர்ச்சி |  |
| 057 | விசைத்தறி நெசவு (மாநில அரசு முறை) | 1 ஆண்டு | 8 ஆம் வகுப்பு தேர்ச்சி | } |  
- மாநில அரசு முறை என்று குறிப்பிட்டுள்ள இடத்தில் மாநில முறைப்படி தேர்வு நடத்தப்படும்.
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## பயிற்சியாளர்கள் சேர்க்கை

ஒவ்வொரு ஆண்டும் பயிற்சி காலம் ஆகஸ்ட் மாதம் முதல் நாள் தொடங்குகிறது. பயிற்சிக்கு அழைப்பு அட்டையின் பேரில் வருகை தரும் நபர்கள் மதிப்பெண் மற்றும் இனச் சுழற்சி ஒதுக்கீட்டின் அடிப்படையில் பயிற்சிக்கு சேர்த்துக் கொள்ளப்படுகிறார்கள்.
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## வயது வரம்பு

விண்ணப்பதாரரின் வயது ஆகஸ்ட் மாதம் முதல் நாளில் கீழ்கண்ட வயது வரம்பிற்குள் இருக்க வேண்டும்.  
- பகிரங்கப் போட்டி மற்றும் பின் தங்கிய வகுப்பினர் - 14 முதல் 40 வயது வரை
- தாழ்த்தப்பட்ட வகுப்பினர் மற்றும் பழங்குடியினர் - 14 முதல் 40 வயது வரை
- முன்னாள் ராணுவத்தினர் - 45 வயது வரை
- மியான்மர் (பர்மா), இலங்கை, வியட்நாம் அகதிகள் - 40 வயது வரை
- விதவைகள் மற்றும் கணவரால் கைவிடப்பட்டவர் - 40 வயது வரை
- உடல் ஊனமுற்றவர்கள் (இன ஒதுக்கீட்டிற்கு உட்பட்டு) - 40 வயது வரை
- மகளிர் அரசினர் தொழிற்பயிற்சி நிலையங்கள் மற்றும் மகளிர் பிரிவுகள் - வயது வரம்பு இல்லை.
- போரில் இறந்த ராணுவவீரரின் மனைவி - 45 வயது வரை
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## உடல் நலம் மற்றும் ஊனம்

தேர்ந்தெடுக்கப்பட்ட விண்ணப்பதாரர் அரசினர் தொழிற்பயிற்சி நிலைய மருத்துவர், பகுதி நேர மருத்துவரால் சோதிக்கப்பட்டு தகுதியுடையவராயின் சேர்க்கைக்கு அனுமதிக்கப்படுவர். ஊனத்தின் தன்மையைப் பொறுத்து தொழிற்பிரிவுகள் வழங்கப் பரிசீலிக்கப்படும். விண்ணப்பப் படிவத்துடன் தங்களின் ஊனத்தன்மையை விளக்கக் கூடிய நிழற்படத்தை முடவியல் மருத்துவரின் சான்று பெற்று இணைக்க வேண்டும்.
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## பயிற்சியாளர் தேர்ந்தெடுக்கும் முறை

பள்ளி இறுதித் தேர்வில் அல்லது குறிப்பிட்ட கல்வித் தகுதியின் மதிப்பெண்களின் அடிப்படையில் பொறியியல் தொழிற்பிரிவுகளுக்கு கணக்கு மற்றும் அறிவியல் பாடங்களின் மதிப்பெண்கள் சராசரியும், பொறியியல் அல்லாத பாடப்பிரிவுகளுக்கு மொத்த மதிப்பெண் சராசரியும் கணக்கிடப்படும்.
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## இட ஒதுக்கீடூ

- தாழ்த்தப்பட்ட வகுப்பினர் - 18 சதவிகிதம்
- பழங்குடியினர் - 1 சதவிகிதம்
- மிகவும் பிற்படுத்தப்பட்ட வகுப்பினர் மற்றும் சீர் மரபினர் - 20 சதவிகிதம்
- பிற்படுத்தப்பட்ட வகுப்பினர் - 30 சதவிகிதம்
- முன்னாள் ராணுவத்தினர் வாரிசுதாரர் (உரிய சான்றிதழ்களுடன் விண்ணப்பிக்க வேண்டும்) - 5 இருக்கைகள்  
(இன ஒதுக்கீட்டுக்கு உட்பட்டு)  
- மியான்மர் (பர்மா), இலங்கை, வியட்நாம் அகதிகள் (உரிய சான்றிதழ்களுடன் விண்ணப்பிக்க வேண்டும்) - 5 சதவிகிதம்
- உடல் ஊனமுற்றோர் - 3 சதவிகிதம்
- பெண்கள்- 30 சதவிகிதம்
- கிராமப்புற மாணவர்கள் - 15 சதவிகிதம்
- உயர்நிலைப்பள்ளிகளில் மாநில அளவு விளையாட்ட்ப் போட்டிகளில் முதன்மையாக வரும் மாணவர்கள் - 1 சதவிகிதம்
- தாய் தந்தை இழந்த மாணவர்கள் - 2 சதவிகிதம்
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## பயிற்சிக் கட்டணம்

1. பயிற்சிக் கட்டணம் - இல்லை
1. சிறப்புக் கட்டணம் ஆண்டு ஒன்றுக்கு - 1200 ரூபாய்
1. காப்புத் தொகை - 100 ரூபாய்
1. விளையாட்டுப் போட்டி கட்டணம் ஆண்டு ஒன்றுக்கு - 10 ரூபாய்
1. பதிவுக் கட்டணம் - 25 ரூபாய்
1. பள்ளி இறுதிச் சான்றிதழ் சரிபார்க்கும் கட்டணம் - 10 ரூபாய்
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## விடுதி வசதி

விடுதியில் உள்ள இடவசதியைப் பொறுத்து தங்குவதற்கு அனுமதிக்கப்படுவர். உணவு இலவசமாகக் கிடையாது.  
1. விடுதி சேர்க்கைக் கட்டணம் - 1 ரூபாய்
1. விடுதிக் காப்புத் தொகை - 25 ரூபாய்
1. விடுதி வாடகைக் கட்டணம் - 200 ரூபாய் (ஆண்டு ஒன்றுக்கு)
1. விடுதி பராமரிப்புக் கட்டணம் - 10 ரூபாய் (ஆண்டு ஒன்றுக்கு)
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## பயிற்சி சலுகைகள்

பயிற்சியாளரின் பெற்றோர் ஆண்டு வருமானத்தை அடிப்படையாகக் கொண்டு மாத உதவித் தொகை வழங்கப்படும்.  
பயிற்சியாளர்களின் மொத்த இருக்கையில் 33 1/3 சதவிகிதத்திற்கு 50 ரூபாய் வீதமும், தாழ்த்தப்பட்ட வகுப்பினருக்கு 150 ரூபாய் வீதமும், பழங்குடியினருக்கு 175 ரூபாய் வீதமும், மியான்மர் (பர்மா), இலங்கை, வியட்நாம் அகதிகளுக்கு 175 ரூபாய் வீதமும், மிகவும் பிற்படுத்தப்பட்ட வகுப்பினர் மற்றும் சீர் மரபினருக்கு 140 ரூபாய் வீதமும் வழங்கப்படுகிறது. இலங்கையிலிருந்து தாயகம் திரும்பிய பயிற்சியாளர்களுக்கு நிபந்தனைகளுக்குட்பட்டு புத்தகம் வழங்கப்படும்.
# தமிழ்நாட்டிலுள்ள அரசினர் தொழிற்பயிற்சி நிலையங்கள்

## அகில இந்திய தொழிற் தேர்வு

அகில இந்திய தொழிற் தேர்வு ஆண்டுக்கு ஒரு முறை ஜீலை மாதத்தில் பயிற்சியாளர்களின் பயிற்சி முடிவில் நடத்தப்படுகிறது. இதில் தேர்ச்சி பெற்றவர்களுக்கு தேசீய தொழிற் சான்றிதழ் வழங்கப்படுகிறது. தேர்ச்சியடையாதவர்களுக்கு ஒவ்வொரு ஆண்டும் ஜனவரி அல்லது பெப்ரவரி மாதங்களில் துணைத் தேர்வு நடத்தப்படுகிறது.
# விக்கிப்பீடியா:த.வி. வெளியுறவுச் செய்திகள்

தமிழ் விக்கிப்பீடியாவின் சார்பாக வெளியுறவுத் தொடர்பாளர்கள் எனும் பெயரில் அரசு அமைப்புகள் மற்றும் பெரும் தனி அமைப்புகளுடன் தொடர்பு கொண்டு பேசுவதற்கென தமிழ் விக்கிப்பீடியாவின் பயனர்கள் சிலரைத் தேர்வு செய்ய முடிவு செய்யப்பட்டது. இதன்படி தேர்வு செய்யப்படுவதற்காக நடத்தப்பட்ட வாக்கெடுப்புகள் மற்றும் தேர்வு செய்யப்பட்டவர்கள் குறித்த தகவல்களை இப்பக்கத்தில் குறிப்பாகச் சேர்க்கப்பட்டுள்ளன.
# விக்கிப்பீடியா:த.வி. வெளியுறவுச் செய்திகள்

## 2010 ஆம் ஆண்டு

- வெளித்தொடர்புகளுக்காக தமிழ் விக்கிப்பீடியாவின் சார்பாளர்கள் (பிரதிநிதிகள்) குழு ஒன்றுக்கான சேர்ந்தெடுப்பு நடக்கின்றது.பிப்பிரவரி 24, 2010 அன்று முடிவடையும். பார்க்கவும்: விக்கிப்பீடியா:ஆலமரத்தடி#சேர்ந்தெடுப்பு வேண்டுகோள்
- சேர்ந்தெடுப்பின் முடிவுகள் வெளியாகிவிட்டன. வெளியுறவுக்காக ஒருமனதாகத் தேர்ந்தெடுக்கப்பட்ட தமிழ் விக்கிப்பீடியர்கள்:
1. மயூரநாதன் - நடுக் கிழக்கு நாடுகள்
1. சிறீதரன் கனகு - ஆத்திரேலியா
1. நற்கீரன் - கனடா
1. சிவக்குமார் - கோவை
1. செல்வா - கனடா
1. சுந்தர் - பெங்களூர் (இந்திய விக்கிமீடியா சிறகத்தின் சார்பாக)
1. ரவி - கோவை
1. மணியன் - வட இந்தியா (மும்பை)
1. கலையரசி - ஐரோப்பா (நோர்வே)
1. கார்த்திக்பாலா - ஐக்கிய அமெரிக்கா
1. பரிதிமதி - சென்னை
1. தேனி சுப்பிரமணி - தேனி  
இக்குழுவின் செயற்பாடுகள், கருத்தாடல்கள் விக்கிப்பீடியா:வெளியுறவு தொடர்பாளர்கள் கூடலகம்
என்னும் பக்கத்தில் பதிவாகும்.
# விக்கிப்பீடியா:த.வி. வெளியுறவுச் செய்திகள்

## 2011 ஆம் ஆண்டு

2010 ஆம் ஆண்டு வெளியுறவு தொடர்பாளர்களைத் தேர்வு செய்யப்பட்டவர்களே 2011 ஆம் ஆண்டுக்கும் தொடரலாம் என இரவி கூறிய கருத்து ஏற்கப்பட்டது. பார்க்கவும்: விக்கிப்பீடியா:ஆலமரத்தடி விக்கிப்பீடியா வெளியுறவு தொடர்பாளர்கள்
# விக்கிப்பீடியா:த.வி. வெளியுறவுச் செய்திகள்

## இதையும் பார்க்க

- விக்கிப்பீடியா:வெளியுறவு தொடர்பாளர்கள் கூடலகம்
# இந்திய அறிவியல் கழகம்

**பெங்களூரில்** உள்ள **இந்திய அறிவியல் கழகம்,** (Indian Academy of Sciences) ச. வெ. இராமனால் ஏப்ரல் 24, 1934இல் நிறுவப்பட்டது, மேலும். ஜூலை 31, 1934 அன்று 65 நிறுவன உறுப்பினர்களுடன் தொடங்கப்பட்டது. இதன் முதல் பொதுக் கூட்டம் இக்கழகம் தொடங்கப்பட்ட அன்றே நடைபெற்றது. இக்கூட்டத்தில் இந்திய அறிவியல் கழகத்தின் தலைவராக ராமன் தேர்ந்தெடுக்கப்பட்டார். இதனைக் கழகத்தின் ஆட்சிக்குழு ஏற்றுக்கொண்டது.
# இந்திய அறிவியல் கழகம்

## குறிக்கோள்கள்

இந்திய அறிவியல் கழகத்தின் நோக்கங்கள்:  
- அறிவியலின் அடிப்படை மற்றும் பல்வேறு துறைகளின் பயன்பாட்டினை பரப்புதலும் முன்னேற்றத்தினை ஊக்குவிக்கவும்.
- அறிவியலின் பல்வேறு துறைகளில் முக்கியமான ஆராய்ச்சியை ஊக்குவித்தல்.
- இந்தியாவின் அறிவியல் பணிகளைச் சர்வதேச அளவில் முன்னெடுத்தல்.
- பல்கலைக்கழகங்கள், அறிவியல் நிறுவனங்களில் நடைபெறும் அறிவியல் ஆராய்ச்சி தொடர்பான படைப்புகளை வெளியிடுதல்.
- கழகத்தின் சார்பில் அறிவியல் மாநாடுகள், கருத்தரங்கங்கள் நடத்துதல், முடிவுகளை அரசுக்கு அளித்தல்
- கழகத்தில் விவாதிக்கப்படும் அறிவியல் மற்றும் பிற விடயங்களில் அரசு மற்றும் பிற அமைப்புகளுக்கு ஆலோசனை கூறுங்கள்.
# இந்திய அறிவியல் கழகம்

## வெளியீடுகள்

கழகத்தின் வெளியீட்டின் முதல் இதழ் ஜூலை 1934இல் இரண்டு பிரிவுகளாக வெளிவந்தது. பின்னர் அவை ஜூலை 1935இல் அவை இரண்டாகப் பிரிக்கப்பட்டு ஒரு பகுதி இயற்பியல் அறிவியலுக்கும் மற்றொன்று உயிர் அறிவியலுக்கும் அர்ப்பணிக்கப்பட்டது. 1973ஆம் ஆண்டில் கழகத்தின் வெளியீடுகள் குறிப்பிட்ட அறிவியல் துறைகளை நோக்கமாகக் கொண்ட பல பத்திரிகைகளாகப் பிரிக்கப்பட்டன.  
கழகம் ஜனவரி 1996முதல் *ஒத்திசைவு (ரெசோனன்சு)* என்ற அறிவியல் கல்வி மாத இதழை வெளியிடுகிறது. பொதுவாக இளங்கலை பட்டதாரிகளை நோக்கமாகக் கொண்ட இந்த இதழ் இளையோர் மற்றும் மூத்தோர்களை அறிவியல் கல்வியில் கவரும் விடயங்களைக் கொண்டுள்ளது. ஒவ்வொரு இதழும் ஒரு பிரபலமான விஞ்ஞானியின் வாழ்க்கை மற்றும் பணிகளில் கவனம் செலுத்தி வெளியிடப்படுகிறது. இதில் புதிய புத்தகங்களை மதிப்புச் செய்தும், பழைய கட்டுரைகள் மறுபதிப்பு செய்தும் வெளியிடுகிறது. ஆசிரியர் குழுவானது நாடு முழுவதும் இருந்து தேர்ந்தெடுக்கப்பட்ட 40 விஞ்ஞானிகளை உறுப்பினராகக் கொண்டுள்ளது.  
இந்திய அறிவியல் கழகம் 1978 முதல் *சாதனா - தொழில்நுட்ப அறிவியல் ஆய்வு தொகுப்பு* மாதாந்திர ஆராய்ச்சி இதழையும் வெளியிடுகிறது. இந்த இதழ் பொறியியல் அறிவியலின் அனைத்து பிரிவுகளையும் உள்ளடக்கியது. சாதனா இந்தியாவுக்கு வெளியே அச்சிலும், இணையத்தில் இசுபிரிங்கர் பதிகப்பத்தினரால் விநியோகிக்கப்படுகிறது.  
இந்திய அறிவியல் கழகம் 12 ஆய்வு இதழ்களை, அதாவது, ஒத்திசைவு - அறிவியல் கல்வி இதழ், உயிர் அறிவியல் ஆய்விதழ், ஆஸ்ட்ரோபிசிக்ஸ் மற்றும் வானியல் ஆய்விதழ், மரபியல் ஆய்வு இதழ், புவிஅமைப்பு அறிவியல் ஆய்விதழ், சாதனா - *தொழில்நுட்ப அறிவியல் ஆய்வு தொகுப்பு* , பிரமனா - இயற்பியல், கணித அறிவியலின் செயல்முறைகள் ஆய்வு இதழ், வேதியியல் அறிவியல் இதழ், பொருள் அறிவியல் ஆய்விதழ், உரையாடல்: அறிவியல், விஞ்ஞானிகள் மற்றும் சமூகம், மற்றும் இந்திய அறிவியல் கழக மாநாட்டுத் தொடர்.
# இந்திய அறிவியல் கழகம்

## உயிர்த் திட்டம்

இந்திய அறிவியல் கழகம், சுற்றுச்சூழல் அறிவியல் மையத்துடன் இணைந்து *உயிர்வாழ்க்கை திட்டம்* என்ற அறிவியல் கல்வியை மேம்படுத்தும் நோக்கில் செயல்பாடு ஒன்றினைத் துவக்கியுள்ளது. பல்லுயிர் கல்வியறிவைப் பரப்புவதற்காக மனித முக்கியத்துத்தினை உணர்த்தும் வகையில் உயிரினங்களின் தொகுப்பில் சுற்றுச்சூழல் வாழ்விடங்களின் நிலை மற்றும் தற்போதைய மாற்றங்கள் குறித்த தகவல்களைப் பெறுவதில் பள்ளி மற்றும் கல்லூரி மாணவர்களை ஈடுபடுத்துவதை நோக்கமாகக் கொண்டு இத்திட்டம் செயல்படுகிறது. சுமார் 1500 இந்திய நுண்ணுயிரிகள், தாவரங்கள் மற்றும் விலங்குகளின் விளக்கப்படக் கணக்குகளை வெளியிடுவதே இத்திட்டத்தின் நோக்கமாகும். இத்துடன் சிற்றினங்களின் பரவல், சூழலியல் மற்றும் நடத்தை பற்றிய பிற தகவல்களையும் சேகரிப்பது இதில் அடங்கும்.  
இத்திட்டத்தின் மூலம் மூன்று புத்தகங்கள், *தீபகற்ப இந்தியாவின் வண்ணத்துப்பூச்சிகள்,* *தீபகற்ப இந்தியாவின் நன்னீர் மீன்கள்* மற்றும் *தீபகற்ப இந்தியாவின் நீர்நில வாழ்வன* வெளியிட்டுள்ளன. நான்காவது புத்தகமான, *தீபகற்ப இந்தியாவின் தட்டாம்பூச்சிகள் மற்றும் ஊசித்தட்டான்.* இப்புத்தகம் மின்னணு வடிவத்தில் கிடைக்கிறது. இதனை இத்திட்ட வலைத்தளத்திலிருந்து இலவசமாகப் பதிவிறக்கம் செய்துகொள்ளலாம்.
# இந்திய அறிவியல் கழகம்

## ராமன் இருக்கை

இந்திய அறிவியல் கழகத்தின் நிறுவனர் நினைவாக 1972ஆம் ஆண்டில் இந்திய அரசு *ராமன் இருக்கையினை* நிறுவியது. புகழ்பெற்ற விஞ்ஞானிகள் ஆறு வாரங்கள் முதல் ஆறு மாதங்கள் வரை இந்த இருக்கையில் பணியாற்ற அழைக்கப்படுகின்றனர்.
# இந்திய அறிவியல் கழகம்

## அறிவியல் கல்வி நடவடிக்கைகள்

இந்தியா முழுவதும் இருந்து தேர்ந்தெடுக்கப்பட்ட ஆசிரியர்களுக்கு இந்திய அறிவியல் கழக இரண்டு வார புத்தொளி ஆய்விற்காக நிதியுதவி வழங்குகிறது. இந்தியா முழுவதும் உள்ள பல்வேறு ஆராய்ச்சி மையங்களில் ஆராய்ச்சி சார்ந்த திட்டங்கள் குறித்து இந்திய அறிவியல் கழக உறுப்பினர்களுடன் இணைந்து பணியாற்றத் திறமையான ஆசிரியர்கள் மற்றும் மாணவர்களுக்கு ஆண்டுதோறும் கோடைக்கால ஆராய்ச்சி நிதியுதவி இதன்மூலம் வழங்கப்படுகிறது. மேலும் பல்வேறு ஆராய்ச்சி தலைப்புகளில் பள்ளிகள், கல்லூரிகள் மற்றும் பல்கலைக்கழகங்களில் அறிவியல் சார்ந்த விரிவுரை நிகழ்ச்சிகளை நடத்துகிறது.
# இந்திய அறிவியல் கழகம்

## கழக உறுப்பினர்கள்

- பார்த்தா பி மஜும்தர் (தலைவர்)
- ராமகிருஷ்ணா ராமசாமி (முந்தைய தலைவர்)
- மனிந்திர அகர்வால் (துணைத் தலைவர்)
- பாபாட், ஷர்மிளா
- கவுதம் பிஸ்வாஸ்
- ரெனீ போர்ஜஸ் (செயலாளர்)
- மிஹிர் காந்தி சவுத்ரி (துணைத் தலைவர்)
- ரோகிணி காட்போல்
- ஜெயரம், விக்ரம்
- வி.நாகராஜா
- கபில் ஹரி பரஞ்சாபே
- ராதாகிருஷ்ணன், டி.பி.
- புராண ராமசாமி
- ஸ்ரீவஸ்தவா, டி.சி.
- நிகில் டாண்டன்
- சம்பத் குமார் டாண்டன் (துணைத் தலைவர்)
- ராகவன் வரதராஜன் (துணைத் தலைவர்)
- உமேஷ் வாக்மரே (செயலாளர்)
# இந்திய அறிவியல் கழகம்

## தலைவர்கள்

கழகத்தின் தலைவர்களின் பட்டியல்.
| *ச. வெ. இராமன்* | 1934 &#x2013; 1970 |  |
| --- | --- | --- |
| *தோ. சே. சதாசிவன்* | 1971 &#x2013; 1973 |  |
| *எம். ஜி. கே மேனன்* | 1974 &#x2013; 1976 |  |
| *சதீஷ் தவான்* | 1977 &#x2013; 1979 |  |
| *சீனிவாசன் வரதராஜன்* | 1980 &#x2013; 1982 |  |
| சி. இராமசேசன் | 1983 &#x2013; 1985 |  |
| ஒபைத் சித்திகி | 1986 &#x2013; 1988 |  |
| *சி. என். ஆர். ராவ்* | 1989 &#x2013; 1991 |  |
| ரோடம் நரசிம்ம | 1992 &#x2013; 1994 |  |
| *பல்லே ராமராவ்* | 1995 &#x2013; 1997 |  |
| நரேந்திர குமார் | 1998 &#x2013; 2000 |  |
| *கி. கஸ்துரிரங்கன்* | 2001 &#x2013; 2003 |  |
| டி.வி.ராமகிருஷ்ணன் | 2004 &#x2013; 2006 |  |
| டோராய்ராஜன் பாலசுப்பிரமணியன் | 2007 &#x2013; 2009 |  |
| அஜய் கே.சூத் | 2010 &#x2013; 2012 |  |
| தீபங்கர் சாட்டர்ஜி | 2013 &#x2013; 2015 |  |
| ராமகிருஷ்ண ராமசாமி | 2016 &#x2013; 2018 |  |
| பார்த்தா பி மஜும்தர் | 2019-தேதி வரை | } |
# விக்கிப்பீடியா:முதற்பக்கக் கட்டுரைகள்/பெப்ரவரி 22, 2010

**ஒலிபெருக்கி** என்பது ஏதேனும் ஒரு வகையில் ஒலியை பெரிதாக்கி வெளிப்படுத்தும் ஒரு கருவி. பொதுவாக ஒலியலைகளை மின்னலைத் துடிப்புகளாக மாற்றி, தக்க முறைகளால் மிகைப்படுத்தி பின்பு மீண்டும் மின்னலைகளை ஏதேனும் ஒரு வகையில் ஒலியலைகளாக மாற்றும் கருவிக்கு ஒலிபெருக்கி என்று பெயர். ஒலி என்பது ஏதேனும் ஒன்று அதிர்வதால் அதனைச் சூழ்ந்துள்ள காற்றில் உண்டாகும் அழுத்த ஏற்றத்தாழ்வுகளால் உருவாகின்றது. இந்த அழுத்த வேறுபாடுகள் நம் காதை அடைகின்றன. இந்த ஒலிபெருக்கிகளிலும் மெல்லிய தட்டு அல்லது தகடு போன்ற ஒரு பகுதி மேலும் கீழுமாக எழுப்ப வேண்டிய ஒலிக்கு ஏற்றாற்போல அதிரும். இப்படி அதிரச்செய்ய ஒரு நிலைக்காந்தத்தின் மீது மின்னோட்டம் செல்லும் கம்பிச்சுருள் கொண்ட மின்காந்தம் அமைக்கப்பட்டிருக்கும். இந்த சுருள்கம்பியில் மின்னோட்டம் பாயும் பொழுது மின்னோட்டத்தின் அளவுக்கும், திசைக்கும் ஏற்றாற்போல ஏற்படும் காந்தப் புலம் நிலைக்காந்தத்தின் காந்தப்புலத்தால் வெவ்வேறு அளவில் ஈர்க்கப்பட்டும் விலக்கப்பட்டும் அசையும். இந்தச் சுருளுடன் இணைக்கப்பட்டிருக்கும் மெல்லிய தட்டு, தகடு அல்லது விரிகூம்பு அசைவதால் அதிர்வுகள் ஏற்படுகின்றன. இந்த அதிரும் தகட்டால் ஒலி எழும்புகின்றது.
---  
**வில்லியம் வேர்ட்ஸ்வொர்த்** ஒரு முக்கியமான ஆங்கில இன்பத்துப்பால் கவிஞர். இவர் தமது நெருங்கிய நண்பர் சாமுவேல் கோல்ரிச்சுடன், இணைந்து 1798 ஆம் ஆண்டு கூட்டுப் பதிப்பாக வெளியிட்ட ***வசன கவிதைகள்*** (லிரிகல் பல்லாட்கள்) கொண்டு ஆங்கில இலக்கியத்தில் இன்பவியல் காலத்தைத் தொடங்க உதவியிருக்கிறார். புதிய வகை கவிதை "மனிதர்களின் உண்மையான மொழியின்" அடிப்படையில் அமைந்திருந்தது என்பதுடன் 18ம் நூற்றாண்டு கவிதையின் மிகவும் செல்வாக்கு பெற்றிருந்த சொல்நடையைத் தவிர்ப்பதாக இது இருந்தது. அவருடைய தொடக்ககால கவிதையான ***தி பிரிலூட்*** வேர்ட்ஸ்வொர்த்தின் தலைசிறந்த படைப்பாகக் கருதப்படுகிறது.
# ஆங்கில இலக்கியம்

**ஆங்கில இலக்கியம்** (*English literature*) என்பது ஆங்கில மொழியில் இயற்றப்படும் இலக்கியப் படைப்புகளைக் குறிக்கும். இதனை இயற்றியவர்கள் இங்கிலாந்து நாட்டவர்களாக இருக்க வேண்டுவதில்லை; ஜோசப் கொன்ராட் போலந்துக்காரர்,இராபர்ட் பர்ன்சு இசுகாட்லாந்துக்காரர், ஜேம்சு ஜோய்சு அயர்லாந்து நாட்டவர், டைலன் தாமசு வேல்சு பகுதியைச் சேர்ந்தவர், எட்கார் ஆலன் போ அமெரிக்கர், வி. சூ. நைப்பால் இந்திய வம்சாவளி மேற்கிந்தியர் மற்றும் விளாடிமிர் நபோகோவ் உருசியர்.இன்னும் சொல்வதென்றால் உலகின் பல பாகங்களில் பேசி,எழுதப்படும் ஆங்கிலத்தின் அனைத்து வடிவங்களிலும் பரந்த இலக்கியம். ஆங்கிலத்தில் எழுதப்பட்டாலும், பிரிட்டன் தவிர வேற்று நாட்டவர்களால் எழுதப்படும் இலக்கிய புத்தகங்கள் அந்தந்த நாட்டு பெயரை முன்வைத்தே அழைக்கப்படும். எடுத்துக்காட்டாக, இந்தியாவைச் சேர்ந்த ஒருவர் ஆங்கிலத்தில் எழுதும் இலக்கிய படைப்புகள் 'ஆங்கிலத்தில் இந்திய படைப்புகள்' என்றே அழைக்கப்படுகின்றன. கல்வித்துறையில் இந்தச் சொல் பொதுவாக ஆங்கிலம் கற்பிக்கும் துறைகளைக் குறிக்கிறது. ஆங்கில இலக்கியத்தின் தலைசிறந்த படைப்பாளராக வில்லியம் சேக்சுபியர் கருதப்படுகிறார்.
# ஆங்கில இலக்கியம்

### வரலாறு

#### பழைய ஆங்கில இலக்கியம்

கி. பி 450 முதல் 1066 வரை உள்ள காலத்தை பழைய ஆங்கில இலக்கிய குறிப்பிடுகின்றனர். இந்தக் காலகட்டத்தின் முக்கியமான படைப்பாக கருதப்படுவது பெயர் தெரியா படைப்பாளியின் பியோல்ப் எனப்படும் இதிகாசம் ஆகும். இது சமகாலத்தில் இங்கிலாந்தின் தேசிய இதிகாசமான போற்றப்பட்டது.
# ஆங்கில இலக்கியம்

### வெளியிணைப்புகள்

- பிரித்தானிய இலக்கியம் LibraryThing
- லூமினேரியம்: மத்திய கால ஆங்கில இலக்கியம் (1350-1485)
- 16ஆம் நூற்றாண்டு மறுமலர்ச்சி ஆங்கில இலக்கியத் தொகுப்பு (1485-1603)
- 17ஆம் நூற்றாண்டு ஆங்கில இலக்கியத் தொகுப்பு (1603-1660)
- நார்டன் ஆங்கில இலக்கியத் தொகுப்பு
# ஆங்கில இலக்கியம்

### புகழ் பெற்ற எழுத்தாளர்கள்

ஜெஃப்ரி சாஸர்  
எட்மண்ட் ஸ்பென்ஸர்  
வில்லியம் ஷேக்ஸ்பியர்  
ஜான் மில்டன்  
ஜான் டிரைடன்  
சாமுவேல் ஜான்சன்  
வில்லியம் வேர்ட்ஸ்வொர்த்  
லார்டு டென்னிஸன்  
தாமஸ் ஹார்டி
# சாமுவேல் டெய்லர் கோல்ரிட்ஜ்

**சாமுவேல் டெய்லர் கோல்ரிட்ஜ்** (21 அக்டோபர் 1772 – 25 சூலை 1834) ஓர் ஆங்கில கவிஞராவார். அவரது சிறந்த நண்பர் வில்லியம் வேர்ட்ஸ்வொர்த்துடன் இணைந்து ஆங்கில இயக்கத்தின் இன்பவியல் இலக்கியத்திற்கு அடிகோலியவர்களாகக் கருதப்படுகின்றனர்.  
கோல்ரிட்ஜ் பத்தாவது குழந்தையாகப் பிறந்தவர். கேம்பிரிட்ஜ் பல்கலைக்கழகத்தில் படித்தாலும் பட்டம் எதுவும் பெறவில்லை. 1795ஆம் ஆண்டு வேர்ட்ஸ்வொர்த்தைச் சந்தித்து அவருடன் நெருங்கிய நட்பு கொண்டார். 1798ஆம் ஆண்டு இருவரும் இணைந்து *லிரிகல் பல்லார்ட்ஸ்* என்னும் வசனநடைக் கவிதைகளை எழுதி வெளியிட்டனர். இத்தொகுதி ஆங்கில இலக்கிய்யத்தின் முக்கிய திருப்பமாக பல திறனாய்வாளர்களால் கருதப்படுகிறது. இத்தொகுதியில் பல கவிதைகளை வேர்ட்ஸ்வொர்த் எழுதியிருந்தாலும் கோல்ரிட்ஜ் எழுதிய *த ரைம் ஆஃப் த ஏன்சியன்ட் மாரினர்* பலரால் அவருடைய சிறந்த படைப்பாகப் பாராட்டப்படுகிறது.  
1790களில் இவர் ஓபியம் போதைமருந்துக்கு அடிமையானார். இத்தீவழக்கத்திலிருந்து மீள முடியாது குடும்பத்தை நடத்தவியலாது உடல்நலமும் குன்றினார். தமது எழுத்துக்களைத் தொடரவியலாது போயிற்று. அவரது நாக்குவன்மையால் அவர் பல மாலை விருந்துப் பேச்சுக்களுக்கு பேச அழைக்கப்பட்டார். பின்னாளில் சிறந்த விரிவுரையாளராகவும் பணியாற்றினார்.
# ஜெசிக்கா பைல்

**ஜெசிக்கா கிளாய்ரே பைல்** (*Jessica Claire Biel*, பிறப்பு மார்ச் 3, 1982) ஒரு அமெரிக்க நடிகை மற்றும் முன்னாள் மாடல், இவர் பல்வேறு ஹாலிவுட் திரைப்படங்களில் தோன்றியுள்ளார், அவற்றுள் *சம்மர் காட்ச்* , *தி டெக்சாஸ் செயின்ஷா மாஸ்ஸாகர்* மறு ஆக்கம், *தி இல்லூஷியனிஸ்ட்* மற்றும் *ஐ நௌ ப்ரொனௌன்ஸ் யு சக் அண்ட் லேர்ரி* ஆகியவை அடங்கும். *செவந்த் ஹெவன்* என்னும் நீண்ட காலமாக ஓடிக்கொண்டிருக்கும் குடும்ப நாடகத்தொடரில் மேரி காம்டென் என்னும் தொலைக்காட்சி கதாபாத்திரத்திற்காகவும் அவர் பிரபலமாக அறியப்பட்டுள்ளார்.